Dagføring fríggjadagin, 11/9: Skeiðið er fult teknað! Blákrossheimið vil fegið bjóða tær útbúgving í dialektiskari atferðarterapi, stytt DAT. DAT er eitt vísindaliga viðurkent sálarfrøðiligt háttalag, sum verður brúkt í nógvum ymiskum viðgerðarhøpum. Skeiðið er ætlað fakfólki, sum arbeiða við menniskjum og ynskja grundleggjandi sálarfrøðiligar førleikar til at skilja og viðgera sálarlíðing (eitt nú stuðlar, rúsviðgerðar, sjúkrarøktarfrøðingar, psykoterapeutar, sosialráðgevar, psykologar og læknar). Miðallang viðkomandi útbúgving er viðmæld.